ANUNŢ DE VÂNZARE

Nr. 257/07.08.2025

CII BUFANU ION, în calitate de lichidator judiciar **AGRICORN 2004 SRL**, cu sediul în Călărași, Strada București, Bloc A39, Sc. 2, Et. 4, Ap. 8, Județ Călărași CUI 16058211, J51/11/2004, anunţă scoaterea la vânzare prin licitatie publica a bunurilor imobile deţinute de debitoare, după cum urmează:

1. Teren intravilan în suprafață de 3.006 m.p. (măsurată 2.939 m.p., din acte 2.883 m.p.), situat în comuna Frăsinet, județul Călărași, având număr cadastral 21285, întabulat în Cartea Funciară nr. 21285 a localității Frăsinet. Terenul are o formă regulată, cu o deschidere de aproximativ 36 m la strada Energiei și 50 m la strada Grădinarului, beneficiind de acces direct din stradă asfaltată, cu trotuar pentru pietoni. Terenul este plat, împrejmuit cu gard metalic și gard de plasă, și este deservit de următoarele utilități: rețea electrică urbană (monofazată, racordat), rețea de apă urbană (publică); nu sunt disponibile rețele de canalizare, gaze, termoficare sau iluminat stradal în proximitate. Zona este una rurală, alcătuită din case, gospodării comunale și terenuri libere, situată la cca. 700 m Est de Balta Mostiștea și 3,5 km Sud de Mănăstirea Tăriceni, în apropierea drumului județean DJ303.

 **Pe teren se află următoarele construcții edificate**:

 C1 – Locuință (P), în stare avansată de degradare, fără valoare economică, construită din chirpici cu acoperiș din tablă, având Acd = 76 m.p., edificată în anul 1949, identificată cu număr cadastral 21285-C1, întabulată în CF 21286 Frăsinet; fără certificat energetic.

 C2 – Anexă (P), parțial renovată, construită din paiantă și bolțari, cu acoperiș din tablă, având ferestre simple și tâmplărie de lemn, cu Acd = 45 m.p., identificată cu număr cadastral 21285-C2, întabulată în CF 21287 Frăsinet.

 C3 – Anexă (P), în stare avansată de degradare, fără valoare economică, cu Acd = 19 m.p., identificată cu număr cadastral 21285-C3, întabulată în CF 21288 Frăsinet.

 C4 – Anexă (P), în stare avansată de degradare, fără valoare economică, cu Acd = 6 m.p. (conform actelor), identificată cu număr cadastral 21285-C4, întabulată în CF 21289 Frăsinet.

 Prețul de pornire a licitației este de 38.200 EURO. TVA se va aplica în funcție de regimul juridic de la momentul vânzării.

Licitațiile vor avea loc în data de 19.08.2005 ora 10,00, 26.08.2025, ora 10,00 și 02.09.2025 ora 10,00 pe site-ul www.licitatii-unpir.ro.

În conformitate cu dispozițiile cu art. 91 din Legea nr. 85/2014, privind procedurile de prevenire a insolvenței și de insolvență, bunurile înstrăinate de lichidatorul/lichidatorul judiciar sunt dobândite libere de orice sarcini, garanții reale mobiliare, drepturi de retenție de orice fel, ori măsuri asiguratorii. În vederea înscrierii la licitaţie, licitatorii au obligaţia achitării unei garanţii de participare de 10% din preţul de pornire al licitaţiei, care constituie avans la plata preţului pentru adjudecatarul bunului. Caietul de sarcini se pune la dispoziție gratuit. Garantia de participare se achita în lei la cursul din ziua plății în contul unic de insolvență RO45 PIRB1200 7892 8800 1000, deschis la FIRST BANK S.A cu mențiunea ,,Garanție participare licitație teren + curți construcții AGRICORN 2004 SRL”. Adjudecatarul este obligat să plătească diferenţa de preţ dintre valoarea de adjudecare şi garanţia de participaţie în termen de 30 de zile calendaristice de la data adjudecării bunului sub sancțiunea pierderii garanției de participare. Publicitatea licitaţiei va fi asigurată prin publicarea unui anunţ în ziarul Bursa, on-line pe site-ul www.licitatii-unpir.ro si <http://www.licitatii-insolventa.ro>. Pentru a putea participa la licitatia publica on-line organizata pe site-ul www.licitatii-unpir.ro, licitatorii trebuie să-și creeze în mod gratuit un cont la care vor asocia o adresa de email personală, în baza căreia vor putea să se înscrie și să participe la licitația publică organizată.

 Sunt invitaţi toţi cei ce pretind vreun drept asupra bunurilor scoase la licitație, să anunţe în scris lichidatorul judiciar până la data licitaţiei.

 **CONDIŢII DE PARTICIPARE LA LICITAŢIE**

 Ofertanții care doresc participarea la licitația on-line trebuie să dețină cont activ în platforma de licitații, cont solicitat completând formularul disponibil la adresa: [https://www.licitatii-](https://www.licitatii-unpir.ro/profiles-add-ro/) [unpir.ro/profiles-add-ro/](https://www.licitatii-unpir.ro/profiles-add-ro/) și urmând apoi instrucțiunile administratorului platformei, UNPIR.

 Documentația de înscriere la licitație va fi depusă conform acelorași prevederi de mai sus. Documentația de înscriere la licitație va trebui depusă cu cel puțin 24 de ore înainte de licitație (termen de decădere). Comisia de licitație verifică și analizează documentele de participare la licitație depuse de către ofertanți. Vor fi anunțați ca descalificați, înainte de momentul deschiderii licitației, ofertanții care nu respectă condițiile de înscriere.

 Pot participa la licitaţie toate persoanele juridice sau fizice care transmit prin e-mail până la data și ora începerii licitației, la adresa de e-mail: office@cibion.eu următoarele documente:

- Cerere de înscriere la licitaţie, ce urmeaza a fi pusa la dispozitie de catre lichidatorul judiciar la sediul acestuia;

- Dovada existenţei persoanei juridice/fizice(copie Cod Unic de Inregistrare/ buletin sau carte de identitate);

- Certificat constatator eliberat de Oficiul Registrului Comerţului, pentru persoanele juridice;

- Dovada achitării garanţiei de participare la licitaţie de 10% din prețul de pornire al licitației;

Relații suplimentare se pot obține de la lichidatorul judiciar atât prin adresa de e-mail office@cibion.eu, cât și telefonic la numărul 0754.600.788.

Lichidator judiciar,

Ion BUFANU